**HANDLINGSPLAN 2011-2014**

**for**

**GRUNDVANDSSAMARBEJDET**

**I VORDINGBORG KOMMUNE A.m.b.a.**

September 2011

**Handlingsplan 2011 – 2014**

**Indholdsfortegnelse:**

1. **Baggrund for handlingsplanen**

**1.1 Beskrivelse af Grundvandssamarbejdet 3**

**1.2 Formål med handlingsplanen 4**

1. **Forslag til aktiviteter**

**2.1 Orientering til medlemmer og befolkningen i området 4**

**2.2 Registrering af kendte og potentielle forureningskilder 4**

**2.3 Fremtidige aktiviteter 6**

1. **Budget**

**3.1 Budget 2011 6**

1. **Baggrund for Handlingsplanen**

**1.1 Beskrivelse af Grundvandsamarbejdet**

Grundvandssamarbejdet i Vordingborg A.m.b.a er et frivilligt samarbejde mellem et antal almene vandforsyninger i Vordingborg Kommune og Vordingborg Forsyning.

Grundvandssamarbejdets formål er en samlet varetagelse af:

* Kortlægning, overvågning og beskyttelse af de grundvandsressourcer, som medlemmernes vandværker indvinder fra eller i fremtiden forventes at indvinde fra.
* Varetage andre aktiviteter som har til formål at forebygge eller afhjælpe forsyningsproblemer forårsaget af kvaliteten af de nævnte vandressourcer.

Pr. 17. maj 2011 er der følgende medlemmer:

Allerslev-Ammendrup Vandværk

Bakkebølle Strand Vandværk

Bissinge Vandværk

Bårse Vandværk

Damme og Røddinge Vandværk

Gammelsø Vandværk

Hårbølle Strand Vandværk \*

Kastrup-Neder Vindinge Vandværk

Klarskov Vandværk

Klintholm Havn Vandværk

Kohaven-Roneklint Vandværk

Kostræde Ny Vandværk

Køng Vandværk

Langebæk Vandværk

Lendemarke Vandværk

Magleby Vandværk

Oremandsgård Vandværk

Sandvig Vandværk

Skibbinge Vandværk

Snertinge Vandværk

Staureby Vandværk

Stensby Vandværk

Stensved Vandværk

Svinø Strand Vandværk

Vordingborg Kaserne Vandværk

Vordingborg Forsyning

Bakkebølle Vandværk, Frenderup Vandværk, Mørkeskov Vandværk, Nyråd Vandværk, Præstø Vandværk, Røddinge Vandværk, Stege Vandværk

**1.2 Formålet med handlingsplanen**

Formålet er at opliste en række tiltag, som skal iværksættes for at medvirke til en sikring af grundvandskvaliteten i medlemmernes indvindingsområder.

Handlingsplanen skal ligeledes opstille planer for koordinering og gennemførsel af disse tiltag. I denne forbindelse er det vigtigt at borgerne i kommunen inddrages og orienteres om samarbejdet og de tiltag, som løbende forventes gennemført til sikring af Grundvandet.

**2. Forslag til aktiviteter**

**2.1. Orientering til medlemmer og befolkningen i området**

Grundvandssamarbejdet finder det vigtigt, at medlemmerne og befolkningen i området bliver orienteret og på denne baggrund bakker op omkring tiltag til beskyttelse af grundvandet.

Grundvandssamarbejdet vil derfor løbende orientere om samarbejdet ved annoncering og presseomtale.

Der skal udarbejdes en folder, som præsenterer grundvandssamarbejdet, medlemmer, formål og aktiviteter. Folderen kan blandt andet deles ud ved besøg hos lodsejere m.m.

Der skal etableres en hjemmeside hvor Grundvandssamarbejdets formål og aktiviteter kan udbrede kendskabet til den brede befolkning og af denne vej præge almene vandværker der ikke er medlemmer til at deltage i samarbejdet.

Medlemmerne opfordres til at præge naboforsyninger der ikke er medlemmer til indgå i Grundvandssamarbejdet.

**2.2 Registrering og sløjfning af kendte og potentielle forureningskilder**

For at sikre grundvandet i området mod forurening er der vigtigt at få registreret kendte og potentielle forureninger herunder ubenyttede boringer og brønde.

Til det praktiske arbejde omkring registreringerne benytter grundvandssamarbejdet blandt andet lokale stedkendte personer samt oplysninger fra offentlige arkiver, herunder Vordingborg Kommune, Teknik & Miljø.

Bestyrelsen for Grundvandssamarbejdet prioriterer selv dets opgaver, evt. i samarbejde med Miljøsekretariatet.

Det skriftlige arbejde med systematisering og opstilling af registreringerne udføres i samarbejde med Teknik og Miljø og udføres af ????????

Der arbejdes på at etablere en fælles database.

Det praktiske arbejde med hensyn til kontakt og korrespondance til lodsejerne udføres af Bestyrelsen med hjælp fra Vordingborg Forsyning, Forsyningens ydelse afregnes på timebasis efter medgået tid.

Brønde og boringer der ikke er i drift udgør en potentiel risiko for en forurening af det sekundære og primære grundvandsmagasin da disse typisk er forurenet med miljøfremmede stoffer.

Grundvandssamarbejdet tilbyder vederlagsfrit at lukke ubenyttede brønde og boringer indenfor medlemsvandværkernes indvindingsområder.

Prioriteringen fastlægges ud fra følgende kriterier:

* 300 m zoner
* Byzoner
* nærhed til forurenede/potentielt forurenede grunde
* særlige grundvandstruende aktiviteter (ukrudtsbekæmpelse på gårdspladser)
* olietanke
* nedsivningsanlæg
* indvindingsoplande
* grundvandsdannende oplande
* OSD

Det praktiske arbejde består bl.a. i:

* registrering og prioritering af brønde og boringer
* kontakt og korrespondance til lodsejerne
* kontakt og kontraktforhold til entreprenører
* kontakt til offentligheden /annoncering
* kontakt med miljømyndigheden (Miljøsekretariatet)
* kontrol af udført arbejde
* økonomistyring

Sløjfningen vil blive udført efter de til enhver tid gældende regler p.t. bekendtgørelse nr. 1000 af 26. juli 2007 om udførelse af boringer og brønde på land samt efter Vordingborg Kommunes anvisninger.

**2.3 Øvrige/fremtidige aktiviteter**

En lang række aktiviteter i forbindelse med kortlægning, overvågning og beskyttelse af vandressourcerne i Vordingborg Kommune kan med fordel gennemføres af Grundvandssamarbejdet.

Disse aktiviteter kan omfatte:

* Overvågning og moniteringsforanstaltninger for vandkvalitet
* Forhandling af dyrkningsaftaler med landmænd inden for kildepladszonen
* Kampagne – ophør med brug af pesticider i private haver
* Vandsparekampagner
* Aktiviteter i øvrigt, som er foreslået i indsatsplanerne for Vordingborg Kommune.

Ovennævnte er ikke opstillet i prioriteret rækkefølge.

**3. Budget**

**3.1 Budget frem til repræsentantskabsmøde 2012 samt overslag for budget 2012-2014**

Grundvandssamarbejdet står pr. 01. september 2011 for en samlet oppumpning på 1.950.000 m3 hvoraf Vordingborg Forsyning bidrager med ca.1.230.000 m3.